ประกาศคณะกรรมการว่าด้วยฉลาก ฉบับที่ 69 (พ.ศ. 2538) เรื่อง กำหนดเต้าเสียบและเต้ารับไฟฟ้าเป็นสินค้าที่ควบคุมฉลาก

ประกาศคณะกรรมการว่าด้วยฉลาก

ประกาศคณะกรรมการว่าด้วยฉลาก
ฉบับที่ ๖๙ (พ.ศ. ๒๕๓๘)
เรื่อง
กำหนดเต้าเสียบและเต้ารับไฟฟ้าเป็นสินค้าที่ควบคุมฉลาก

อาศัยอำนาจตามความในมาตรา
๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒
คณะกรรมการว่าด้วยฉลากออกประกาศไว้ ดังต่อไปนี้

ข้อ
๑  ให้ยกเลิกประกาศคณะกรรมการว่าด้วยฉลาก
ฉบับที่ ๑๓ (พ.ศ. ๒๕๒๖) เรื่อง
กำหนดเต้าเสียบและเต้ารับไฟฟ้าเป็นสินค้าที่ควบคุมฉลาก ลงวันที่ ๓๑ สิงหาคม ๒๕๒๖

ข้อ
๒  ในประกาศฉบับนี้
เต้าเสียบไฟฟ้า หมายความว่า
อุปกรณ์ไฟฟ้าชนิดหนึ่งใช้ต่อกับสายอ่อนของเครื่องใช้ไฟฟ้า มีขาเสียบสำหรับใช้เสียบกับเต้ารับเพื่อเชื่อมวงจรไฟฟ้า
และสามารถดึงออกจากเต้ารับไฟฟ้า
เต้ารับไฟฟ้า หมายความว่า
อุปกรณ์ไฟฟ้าชนิดหนึ่งต่ออย่างถาวรกับสายไฟฟ้าและมีขารับสำหรับรับเต้าเสียบ

ข้อ
๓ 
ให้เต้าเสียบและเต้ารับไฟฟ้าเป็นสินค้าที่ควบคุมฉลาก

ข้อ
๔  ประกาศฉบับนี้ไม่ใช้บังคับแก่เต้าเสียบและเต้ารับไฟฟ้าที่ผลิตเพื่อการส่งออกซึ่งได้ปฏิบัติตามเงื่อนไข
ดังต่อไปนี้
 (ก)
เต้าเสียบและเต้ารับไฟฟ้าดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า
สำหรับส่งออกเท่านั้น หรือเป็นภาษาอังกฤษว่า For Export Only
 (ข)
เต้าเสียบและเต้ารับไฟฟ้าดังกล่าวต้องอยู่ในความครอบครองของผู้ประกอบธุรกิจเพื่อการส่งออก
หรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออก

ข้อ
๕ 
เต้าเสียบและเต้ารับไฟฟ้าที่จะนำออกขาย ต้องจัดให้มีฉลาก
ปิดหรือติดไว้ที่ตัวเต้าเสียบและเต้ารับไฟฟ้า

ข้อ
๖ 
ฉลากที่เต้าเสียบและเต้ารับไฟฟ้านั้น
ต้องใช้ข้อความเป็นภาษาไทยให้เห็นและอ่านได้ชัดเจน
ข้อความในฉลากอย่างน้อยต้องมีสาระสำคัญ ดังต่อไปนี้
 (ก)
ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการที่ตั้งอยู่ในประเทศไทยของผู้ผลิต
แต่ถ้าเป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายใด
ให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ผลิตนั้น
 (ข) ในกรณีที่เป็นสินค้าที่นำเข้ามาในราชอาณาจักรเพื่อขาย
ให้ระบุชื่อผู้นำเข้าและสถานที่ประกอบการที่ตั้งอยู่ในประเทศไทยของผู้นำเข้า
แต่ถ้าเป็นสินค้าที่นำเข้ามาในราชอาณาจักรเพื่อการขายของผู้ประกอบธุรกิจรายอื่นที่มิใช่ผู้นำเข้า
ให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ได้นำเข้านั้น
ถ้าผู้ผลิต
หรือผู้นำเข้า
หรือผู้ประกอบการธุรกิจรายใดมีเครื่องหมายการค้าที่จดทะเบียนในประเทศไทยแล้ว
จะระบุเครื่องหมายการค้าแทนชื่อและสถานที่ประกอบการของตนก็ได้
(๒)
กระแสไฟฟ้าที่กำหนด โดยระบุหน่วยเป็นแอมแปร์ หรือมีตัวอักษร A แทนก็ได้
(๓)
แรงดันไฟฟ้าที่กำหนด โดยระบุหน่วยเป็นโวลต์ หรือมีตัวอักษร V แทนก็ได้
(๔)
สัญลักษณ์แสดงชนิดของกระแสไฟฟ้า
(๕)
ในกรณีที่เป็นชุดสายต่อให้ระบุกระแสไฟฟ้าที่สามารถใช้งานได้สูงสุด
ในกรณีเต้ารับไฟฟ้าชนิดป้องกันน้ำหรือป้องกันวัตถุภายนอกที่มีระดับชั้นการป้องกันสูงกว่ามาตรฐานปกติที่สำนักงานมาตรฐานผลิตภัณฑ์อุตสาหกรรมกำหนดไว้
(IP ๒ X)
ให้แสดงสัญลักษณ์หรือข้อความนั้นไว้ที่ภาชนะบรรจุ

ข้อ
๗ 
ให้เต้าเสียบและเต้ารับไฟฟ้าที่นำเข้ามาในราชอาณาจักรเพื่อขาย
ได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากร
แต่ต้องจัดให้มีฉลากตามประกาศฉบับนี้ก่อนที่จะนำออกขาย

ประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]

ประกาศ ณ วันที่ ๒๙
พฤษภาคม พ.ศ. ๒๕๓๘
มาลดี  วสีนนท์
ประธานกรรมการว่าด้วยฉลาก

วรวิมล/ผู้จัดทำ
๒๒ ธันวาคม ๒๕๕๓

กวินทราดา/ผู้ตรวจ
๒๑ มกราคม ๒๕๕๔

ชุติมา/ปรับปรุง
๑๗ พฤษภาคม ๒๕๖๐

[๑] ราชกิจจานุเบกษา
เล่ม ๑๑๒/ตอนพิเศษ ๒๓ ง/หน้า ๔๔/๒๘ มิถุนายน ๒๕๓๘